# Punter de presentació

Un punter-ratolí RF o presentador sense fil (en anglès: wireles presenter) és un comandament a distància emprat per controlar un ordinador durant una presentació, emulant el "click d'un ratolí" + "algunes tecles del PC", i que generalment incorpora un punter làser (no sent aquesta la seva funció principal). S'utilitza essencialment per mostrar una presentació amb un vídeo projector (per exemple, una presentació per ordinador creada amb PowerPoint, Impress o VCN ExecuVision) permetent al presentador moure's lliurement dins del seu abast.

## Interfície amb el PC

Un punter-ratolí RF consisteix en un transmissor semblant a un comandament a distància ­i un petit receptor, connectat normalment a un port USB de l'ordinador, que el detecta com si fos un ratolí. Els senyals de control es transmeten per ràdio (per exemple 2,4GHz, Bluetooth) o en alguns models per infrarojos. Normalment no calen programes addicionals a l'ordinador. Un Punter-ratolí RF normalment no utilitza cap protocol de comunicació especial en el programa de presentació, sinó que emula les entrades senzilles del teclat (tecles de fletxa, tecla de funció F5, etc.) i la interfície del ratolí (botons, roda de desplaçament).
El rang de dispositius operats per ràdio sol estar especificat entre 10 i 15 metres, de fet si s'està en el límit de cobertura, pot ser crítica l'orientació del punter i, per tant, de l'antena q està impresa en el PCB. Una connexió d'infrarojos només es pot utilitzar amb una línia de visió clara al PC. L'element connectat al PC s'alimenta del port USB i el comandament remot se sol alimentar amb piles petites com ara: piles botó, piles AA o piles AAA, tot i que n'hi ha de recarregables.

## Elements addicionals
### Memòria USB i ratolí

Entre altres elements addicionals hi pot haver una memòria flash incorporada a la part del receptor, de manera que en portar-hi la presentació no cal endollar cap pendrive addicional, fins i tot hi ha models que inclouen un temporitzador amb alarma de vibració incorporada, per avisar al conferenciant quan se li acaba el temps.
També hi ha punters de Powerpoint que emulen un ratolí, amb la qual cosa es pot moure el cursor del ratolí per la pantalla i així es poden controlar els programes (p.e. Logitech). Cal afegir que alguns ratolins sense fil també estan equipats amb funcions de Punter-ratolí RF.

### Punter làser

A part dels elements per controlar la presentació, el Punter-ratolí RF sovint conté un punter làser . Una característica distintiva entre els models oferts és el color del làser. Per a les presentacions el verd és més visible que el vermell.

## Beneficis

L'ús del Punter-ratolí RF ajuda al presentador a moure's lliurement (en comptes d'estar sempre dempeus o assegut al costat de l'ordinador), pot apropar-se i mantenir-se en contacte amb el públic, mirant la presentació juntament amb ells, podent utilitzant el punter làser incorporat, per tal d'emfatitzar punts concrets en el diàleg amb els participants. Això fa possible l'aprenentatge interactiu i minoritza les característiques negatives de l'ensenyament frontal. De fet, funciona especialment bé quan les diapositives de presentació només consten d'imatges i només s'utilitzen per proporcionar un fons emocional o per il·lustrar la presentació real.
Un altre efecte beneficiós del punter-ratolí RF és que "es pot prémer amb la mà" com un objecte antiestrès. La possibilitat de poder utilitzar la mà d'aquesta manera, en una situació estressant, pot actuar com una bola antiestrès, amb la possibilitat de calmar a algunes persones quan se senten nervioses o estressades durant les presentacions, al parlar davant d'un públic nombrós. Es pot recordar molt bé el cas del Motí del Caine que quan el Capità Queeg és interrogat, es calma movent unes boles xineses d'acer amb la mà.

## Referències

* ↑ «Optimot. Consultes lingüístiques». [Consulta: 23 maig 2023].
* ↑ Kim, T.; Adeli, H.; Grosky, W.I.; Pissinou, N.; Shih, T.K.; Rothwell, E.J.; Kang, B.H.; Shin, S.J. Multimedia, Computer Graphics and Broadcasting, Part I: International Conference, MulGraB 2011, Held as Part of the Future Generation Information Technology Conference, FGIT 2011, in Conjunction with GDC 2011, Jeju Island, Korea, December 8-10, 2011. Proceedings. Springer Berlin Heidelberg, 2011, p. 290. ISBN 978-3-642-27203-5 [Consulta: 23 maig 2023].
* 1 2 Hammoudi, S.; Maciaszek, L.; Teniente, E.; Camp, O.; Cordeiro, J. Enterprise Information Systems: 17th International Conference, ICEIS 2015, Barcelona, Spain, April 27-30, 2015, Revised Selected Papers (en estonià). Springer International Publishing, 2016, p. 476. ISBN 978-3-319-29133-8 [Consulta: 23 maig 2023].
* ↑ «'Re: [fd-dev ANNOUNCE: CuteMouse 2.0 alpha 1']», 06-04-2002. [Consulta: 23 maig 2023].
* ↑ «Logitech R800 CE certificate Japan 2013».
* 1 2 «Logitech Spotlight CE certificate from 2017».
* ↑ Logitech Cordless Presenter. Logitech [Consulta: 23 novembre 2016]. Arxivat 2005-05-13 a Wayback Machine.
* ↑ Peberdy, D.; Hammersley, J. Brilliant Meetings: What to know, say and do to have fewer, better meetings. Pearson Education Limited, 2012, p. 95. ISBN 978-0-273-74526-6 [Consulta: 23 maig 2023].
* ↑ Dumbleton, Trevor. «Reduce Your Stress With Stress Balls». Arxivat de l'original el 28 desembre 2016. [Consulta: 17 maig 2016].
* ↑ Flynn, Meagan. «How ‘The Caine Mutiny’ and the paranoid Capt. Queeg influenced the 25th Amendment’s drafters, making it harder to sideline a president», 10-09-2018. [Consulta: 23 maig 2023].
* ↑ «History and Types of Baoding Balls», 17-05-2007. Arxivat de l'original el 2015-08-10. [Consulta: 23 maig 2023].

## Bibliografia

* Ntalianis, K.; Andreatos, A.; Sgouropoulou, C. ECEL 2018 17th European Conference on e-Learning. Academic Conferences and Publishing Limited, 2018. ISBN 978-1-912764-08-2 [Consulta: 23 maig 2023].

## Enllaços externs

* Type, Content. «Presentation Remotes, PPT Clicker, Laser Pointer». [Consulta: 23 maig 2023].